Pchu Sung-ling

Pchu Sung-ling (, ) bol čínsky spisovateľ.Slovník spisovatelů - Asie a Afrika 2., Odeon, Praha 1967, str. 198-199

 Život a dielo 
Pchu Sung-ling sa narodil v dedine Pchu-ťia-čuang v okrese C’-čchuan vo východnej Číne na polostrove Šan-tung štyri roky pred pádom dynastie Ming a tak celý ďalší život prežil za dynastie Čching. Pochádzal zo starej, ale schudobnenej úradníckej rodiny (pravdepodobne tureckého alebo mongolského pôvodu),Slovník spisovatelů - Asie a Afrika 2., Odeon, Praha 1967, str. 198-199 napriek tomu sa mu dostalo dôkladného vzdelania. Nikdy sa mu však nepodarilo zložiť vyššie štátne skúšky a nastúpiť dráhu úradníka. Žil preto dosť chudobne a živil sa ako sekretár a domáci učiteľ v bohatých rodinách konfuciánskej džentry. Jeho životné podmienky sa trochu zlepšili až roku 1672, kedy sa tajomníkom a domácim učiteľom u váženého statkára Pi Ťi-joua, v ktorého dome žil až do roku 1710.

Pchu Sung-ling je známy predovšetkým ako autor zbierky fantastických poviedok Podivuhodné príbehy zo Študovne klábosenia (doslovný preklad z , , do angličtiny prekladané ako Podivuhodné príbehy z čínskeho štúdia), ktorej prevažnú časť napísal v čase, keď žil v chudobe. Predslov, ktorý ku zbierke napísal roku 1679 svedčí o tom, že ju považoval za dokončenú v tejto dobe. Knižne vyšla zbierka prvýkrát roku 1766.Slovník spisovatelů - Asie a Afrika 2., Odeon, Praha 1967, str. 198-199

Pchu Sung-ling bol nielen prozaikom, ale aj uznávaným básnikom a dramatikom. Napísal rad básní v klasických formách aj vo forme piesňovej a štrnásť divadelných hier v šantungskom dialekte so spevy blížiacou sa svojou formou ľudovému divadlu. Býva mu tiež pripisovaný jeden román, ale toto autorstvo je viac ako sporné. Písal aj eseje, náučné diela o poľnohospodárstve a lekárstve a tiež práce o ľudových zvykoch.Slovník spisovatelů - Asie a Afrika 2., Odeon, Praha 1967, str. 198-199

Svojou zbierkou Podivuhodné príbehy zo Študovne klábosenia (český výbor pod názvom Skazky o šesteru cest osudu) nadviazal Pchu Sung-ling na starú tradíciu čínskych fantastických poviedok, vniesol však do tohto žánru nové prvky (kriminálne a detektívne motívy, osobný tón, satiru, sociálnu kritiku a realistické popisovanie ľudských pováh). Ide o 431 poviedok, napísaných virtuóznym štýlom, z ktorých časť má folklórny pôvod, zatiaľ čo ďalšie sú dielom autorovej fantázie. Ich námetom sú stretnutia (väčšinou milostnej povahy) s nadprirodzenými a nesmrteľnými bytosťami (vílami, duchmi, upírmi, kúzelnými líškami atp.), pričom tieto rozprávania autor často premieňa na príbehy lásky, keď medzi človekom a nadprirodzenou bytosťou vzniká hlboké citové puto. Kniha získala veľký obdiv nielen u literátov, ale jej časti boli tlmočené aj ústne.Slovník spisovatelů - Asie a Afrika 2., Odeon, Praha 1967, str. 198-199

 České vydanie 

 Skazky o šesteru cest osudu, Praha: SNKLHU, 1954, preložil Jaroslav Průšek, znova 1963 a DharmaGaia, Praha 2004 .
 Vyznání, Praha: Odeon, 1974, preložili Marta Ryšavá a Jozef Hiršal, výbor z básní.

 Referencie 

 Iné projekty 

 Zdroj 


Kategória:Čínski dramatici
Kategória:Čínski básnici